Malé

Ti Malé ( ) ket ti kapitolio ken ti kaaduan ti populasion a siudad idiay Republika ti Maldibas. Addaan daytoy iti populasion iti 153,379 ken ti kalawa iti 5.8km2, ken maysa pay daytoy kadagiti kapusekan ti populasion a siudad iti lubong. Ti siudad ket heograpiko a mabirukan iti akin-abagatan a patingga ti Amianan nga Atol ti Malé (Atol Kaafu). Iti administratibo, ti siudad ket buklen ti sentral nga isla, ti maysa isla ti eropuerto,ken dagiti dua pay nga isla a tinurayan babaen ti konseho ti Siudad ti Malé.

Iti tradision daytoy idi ket Isla ti Ari, nga isu idi ti ayan a nagturayan dagiti taga-ugma a naarian a dinastia ken ayan idi a pakabirukan ti palasio. Tinawtawagan idi ti siudad iti Mahal. Daytoy ket dati idi a nadidingan a siudad a napalikmutan babaen dagiti pagsammakedan ken dagiti ruangan (doroshi). Ti Naarian a Palasio (Gan'duvaru) ket nadadael idi a nairaman dagiti napintas a pagsammakedan (kotte) ken dagiti bastion (buruzu) idi ti siudad ket napasayaat babaen idi ti turay ni Presidente Ibrahim Nasir kalpasan ti pannakawaswas ti monarkia idi 1968. Nupay kasta, adda laeng ita ti Meskita ti Biernes ti Malé. Kadagiti kaudian a tawen, ti isla ket napalalo a napadakkel babaen kadagiti operasion iti panagpunno iti daga. Kadagiti napalabas a tawen, ti Malé ket isun ti sentro dagiti protesta ti poliko ken dagiti naisangayan a pasamak.

Dagiti nagibasaran

Adu pay a mabasbasa 
 H. C. P. Bell, The Maldive Islands, An account of the physical features, History, Inhabitants, Productions and Trade. Colombo 1883, 
 H.C.P. Bell, The Maldive Islands; Monograph on the History, Archaeology and Epigraphy. Reprint Colombo 1940. Council for Linguistic and Historical Research. Malé 1989
 H.C.P. Bell, Excerpta Maldiviana. Reprint Asian Educational Services.  New Delhi 2002
 Xavier Romero-Frias, The Maldive Islanders, A Study of the Popular Culture of an Ancient Ocean Kingdom. Barcelona 1999,

Dagiti silpo ti ruar

 
Dagiti kapitolio iti Asia